CELEX: 62018TN0741
Language: hu
Date: 2018-12-18 00:00:00
Title: T-741/18. sz. ügy: 2018. december 18-án benyújtott kereset – ZZ kontra EKB

18.3.2019   
            
            
               HU
            
            
               Az Európai Unió Hivatalos Lapja
            
            
               C 103/46
            
         
      2018. december 18-án benyújtott kereset – ZZ kontra EKB
      (T-741/18. sz. ügy)
      (2019/C 103/61)
      Az eljárás nyelve: angol
      
         Felek
      
      
         Felperes: ZZ (képviselők: M. Demetriou QC, D. Piccinin barrister, E. Poulton, L. Carlisle és R. Molesworth solicitors)
      
         Alperes: Európai Központi Bank (EKB)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az EKB azzal kapcsolatban hozott 2018. október 10-i határozatát, hogy a felperes befolyásoló részesedést kíván szerezni A bankban (ECB-SSM-2018-LV-2);
               
            
                  —
               
               
                  kötelezze az alperest a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap azon alapul, hogy az alperes nem bizonyította, hogy a felperes az illetékes hatóságokkal való kapcsolataiban nem járt el átláthatóan.
                  
                              —
                           
                           
                              A felperes azt állítja, hogy az EKB által a megtámadott határozatban alapul vett bizonyítékok nem bizonyítják az EKB azon megállapítását, illetve nem jelentenek megfelelő alapot azon megállapításához, miszerint a felperes nem járt el átláthatóan, így megkérdőjelezhető az integritása.
                           
                        
            
                  2.
               
               
                  A második jogalap azon alapul, hogy az alperes tévesen alkalmazta a jogot annak megállapításakor, hogy a felperesnek egy harmadik személlyel folytatott ártalmatlan tárgyalásai kétségbe vonják a felperes integritását.
                  
                              —
                           
                           
                              A felperes azt állítja, hogy az EKB tévesen alkalmazta a jogot, amikor megállapította, hogy a felperesnek egy harmadik személlyel folytatott tárgyalásai kétségbe vonják az integritását, annak ellenére, hogy az EKB elismeri, hogy a felperes akkoriban nem tudott arról, hogy e harmadik személy jogellenesen jár el, és a felperes e jogellenes magatartás ártatlan áldozata volt.